गोल्डेनगेट सेमिफाइनल प्रवेश
गोल्डेनगेट कलेजले प्रथम अनमोल स्मृति पुरुष खुला बास्केटबल प्रतियोगितामा सेमिफाइनल तय गरेको छ । बिहीबार गोल्डेनगेट कीर्तिपुरसँग ८०–६८ स्कोरले पराजित भएको थियो ।
काठमाडौँ — गोल्डेनगेट कलेजले प्रथम अनमोल स्मृति पुरुष खुला बास्केटबल प्रतियोगितामा सेमिफाइनल तय गरेको छ । बिहीबार गोल्डेनगेट कीर्तिपुरसँग ८०–६८ स्कोरले पराजित भएको थियो ।समूह चरणको अन्तिम खेलमा पराजयका बावजुद गोल्डेनगेट अन्तिम चारमा पुग्यो । समग्रमा गोल्डेनगेटको प्लस १० र कीर्तिपुरको प्लस ७ अंक भएकाले गोल्डेनगेटले सेमिफाइनलको बाटो तय गरेको हो । कीर्तिपुरका लागि प्रनिश महर्जनले १७ स्कोर जोडेका थिए । कीर्तिपुरले सुरुका दुई क्वाटर क्रमश: २४–२३, २१–१२ ले आफ्नो पक्षमा पार्‍यो ।तेस्रो क्वाटरमा १३–१८ ले पछि परेको कीर्तिपुर चौथोमा २२–१५ ले अगाडि रह्यो । सेमिफाइनलमा गोल्डेनगेटले रोयलसँग खेल्नेछ । टाइम्सले गोड्ससँग अर्को सेमिफाइनलमा प्रतिस्पर्धा गर्नेछ । दुवै सेमिफाइनल शुक्रबार हुनेछ ।